title: http://risaleoku.com/oku/ostarihce/705
article: ٤ – كتابلرڭ إعادهسى و يڭيدن بعض يرلرده نورلره و طلبهلرينه ايليشمك طولاييسيله رسمى مقاملرله مناسبت. رسالهِٔ نورڭ، وطن و ملّتڭ نسلِ آتينڭ سعادتنه وسيلهسى جهتنڭ طويورلماسى، إثبات ايديلمسى... يڭى تورك حكومتنڭ، قرآنڭ بو يڭى و أكمل نورينه تقديرله باقماسى. أڭ مودرن نشر واسطهسيله هم آناطولىيه، هم عالمِ إسلامه و إنسانيته طويورلماسينڭ تأمينى.
  ٥ – شرق ولايتلرنده رسالهٔ نورڭ إنتشارى.
  ايشته سعيد النورسى، آفيون حپسندن تخليه ايديلوب أميرطاغنه گلديگى زمان، نظرندهكى خدمت صفحهلرى بو صورتده ايدى و مركزِ حكومتله ده خدمت إعتباريله علاقهداردى. بو زمانه قدر نور خدمتى، آنجق رسالهلرڭ يازيلوب چوغالتيلماسنه منحصردى. استاد، تا بارلادن بَرى دائما خاص طلبهلريله، نورلرڭ نشرينه چاليشانلرله گوروشمش، اونلرى خدمتلرندن طولايى تبريك و تشجيع ايتمشدى. بو تاريخدن صوڭره مكتبليلر و مأمورلر نورلره متوجّه اولديلر. نور خدمتنى حياتلرينڭ غايهسى عدّ ايدن و بو خدمتله وطن، ملّت و إسلاميته أڭ بيوك فائدهيى تأمين ايدن طلبهلر ميدانه چيقهرق خدمته باشلاديلر.
  ٭ ٭ ٭
  آفيون محكمهسنڭ رسالهِٔ نورى مصادره قرارينى، محكمهِٔ تمييز أساسدن بوزدى. بوزما قرارنده ايلرى سورديگى سببلردن بريسى: قرارنامهده صوچ عنصرى گوستريلن رسالهلرڭ، دڭزلى آغير جزا محكمهسنده برائت ايدن أثرلردن اولوب اولماديغنڭ ذكر ايديلمديگى· شايد برائت ايدوب إعاده ايديلن أثرلردن ايسه، قرارڭ ياڭليش اولاجغى· هم تمييزڭ تصديقندن گچوب قضيهٔ محكمه حالنه گلن بر دعوانڭ يڭيدن تحتِ محاكمهيه آلينشنڭ قانونه اويغونسز اولديغيدر.
  ٥ – شرق ولايتلرنده رسالهٔ نورڭ إنتشارى.
  ايشته سعيد النورسى، آفيون حپسندن تخليه ايديلوب أميرطاغنه گلديگى زمان، نظرندهكى خدمت صفحهلرى بو صورتده ايدى و مركزِ حكومتله ده خدمت إعتباريله علاقهداردى. بو زمانه قدر نور خدمتى، آنجق رسالهلرڭ يازيلوب چوغالتيلماسنه منحصردى. استاد، تا بارلادن بَرى دائما خاص طلبهلريله، نورلرڭ نشرينه چاليشانلرله گوروشمش، اونلرى خدمتلرندن طولايى تبريك و تشجيع ايتمشدى. بو تاريخدن صوڭره مكتبليلر و مأمورلر نورلره متوجّه اولديلر. نور خدمتنى حياتلرينڭ غايهسى عدّ ايدن و بو خدمتله وطن، ملّت و إسلاميته أڭ بيوك فائدهيى تأمين ايدن طلبهلر ميدانه چيقهرق خدمته باشلاديلر.
  ٭ ٭ ٭
  آفيون محكمهسنڭ رسالهِٔ نورى مصادره قرارينى، محكمهِٔ تمييز أساسدن بوزدى. بوزما قرارنده ايلرى سورديگى سببلردن بريسى: قرارنامهده صوچ عنصرى گوستريلن رسالهلرڭ، دڭزلى آغير جزا محكمهسنده برائت ايدن أثرلردن اولوب اولماديغنڭ ذكر ايديلمديگى· شايد برائت ايدوب إعاده ايديلن أثرلردن ايسه، قرارڭ ياڭليش اولاجغى· هم تمييزڭ تصديقندن گچوب قضيهٔ محكمه حالنه گلن بر دعوانڭ يڭيدن تحتِ محاكمهيه آلينشنڭ قانونه اويغونسز اولديغيدر.